Área metropolitana de Barcelona

miniatura|174px|Entidade do Transporte 
miniatura|174px|Entidade do Medio Ambiente 
A Área metropolitana de Barcelona (AMB) está integrada por tres organismos territoriais de xestión. En conxunto ofrecen servizos a 36 municipios cunha poboación de 3 150 380 habitantes (INE, 2007) nunha extensión de 633 km² e unha densidade de 4 977 hab/km².

É o núcleo central da Rexión urbana de Barcelona, que conta cunha poboación de 4.856.579 habitantes cunha densidade de poboación de 1.496 hab/km².Autoritat do Transport Metropolità: Ámbito do Sistema Tarifario Integrado

Esta constituída por:

 Mancomunitat de Municipis: intégrana 31 municipios. Xestiona as áreas comúns que afectan a: espazos públicos, infraestruturas e vialidade, equipamentos, urbanismo e vivenda. Conta con 3 029 389 habitantes e unha extensión de 495 km². Vistos os servizos que ofrece podería considerarse como a área metropolitana xenuína de Barcelona.
 Entitat do Transport: intégrana 18 municipios. Dá servizo a unha poboación de 2.790.803 habitantes nunha extensión de 332 km². Son os que forman un estrito continuo urbano coa capital. Creada para xestionar de forma conxunta os servizos de transporte público de viaxeiros no seu ámbito territorial.
 Entitat do Medi Ambient: intégrana 33 municipios. Dá servizo a unha poboación de 3.121.795 habitantes nunha extensión de 583 km². Encargada de xestionar os servizos hidráulicos e o tratamento de residuos.

 Xeografía 
A área metropolitana de Barcelona atópase na costa central catalá e ao redor do seu capital. Pódense diferenciar dúas zonas:

 A zona limítrofe e que forma un continuo urbano coa cidade: está delimitada polo Mar Mediterráneo e a Serra de Collserola. Nela atópanse algunhas cidades, como Badalona, Santa Coloma de Gramenet, L'Hospitalet de Llobregat, Esplugues de Llobregat ou Cornellà de Llobregat. Aquí a fronteira entre municipios son rúas, avenidas ou ben as canles dos ríos Llobregat e Besòs. 
 A zona metropolitana adxacente: aquí hai diferentes núcleos de poboación nos que predominan barrios residenciais de casas unifamiliares, industrias, bosques... Nesta zona atópanse cidades como Cerdanyola del Vallès, Sant Vicenç dels Horts ou Sant Cugat del Vallès.

 Municipios da área metropolitana 

Cidade 
Comarca 
Organismos 
Habitantes 
Area
en km² 
Densidade 
Distancia 
Barcelona Barcelona  Barcelonès  MM/ET/EMA  1.595.110  101  15.951  ---  L'Hospitalet de Llobregat  Barcelonès  MM/ET/EMA  251.848  12  20.987  limítrofe  Badalona  Barcelonès  MM/ET/EMA  216.201  22  10.295  10,8  Santa Coloma de Gramenet  Barcelonès  MM/ET/EMA  116.765  7  16.681  limítrofe  Cornellà de Llobregat  Baix Llobregat  MM/ET/EMA  84.477  7  12.068  10  Sant Boi de Llobregat  Baix Llobregat  MM/ET/EMA  80.727  22  3.669  11,5  Sant Cugat del Vallès  Vallès Occidental  EMA  74.345  48  1.517  10  El Prat de Llobregat  Baix Llobregat  MM/ET/EMA  62.663  31  2.021  limítrofe  Viladecans  Baix Llobregat  MM/ET/EMA  61.718  20  3.086  21,8  Castelldefels  Baix Llobregat  MM/ET/EMA  58.955  13  4.535  27,7  Cerdanyola del Vallès  Vallès Occidental  MM/EMA  57.758  32  1.925  17,7  Esplugues de Llobregat  Baix Llobregat  MM/ET/EMA  46.286  5  9.257  limítrofe  Gavà  Baix Llobregat  MM/ET/EMA  44.678  31  1.489  23,1  Sant Feliu de Llobregat  Baix Llobregat  MM/ET/EMA  42.273  12  3.523  16  Ripollet  Vallès Occidental  MM/EMA  35.661  4  8.915  18  Sant Adrià de Besòs  Barcelonès  MM/ET/EMA  32.734  4  8.184  limítrofe  Montcada i Reixac  Vallès Occidental  MM/ET/EMA  32.111  23  1.396  limítrofe  Sant Joan Despí  Baix Llobregat  MM/ET/EMA  31.671  6  5.279  13,8  Barberà del Vallès  Vallès Occidental  EMA  29.208  8  3.651  15  Sant Vicenç dels Horts  Baix Llobregat  MM/EMA  27.106  9  3.012  16,9  Sant Andreu de la Barca  Baix Llobregat  MM/ET/EMA  25.743  6  4.291  19  Molins de Rei  Baix Llobregat  MM/EMA  23.54  16  1.472  12,9  Sant Just Desvern  Baix Llobregat  MM/ET/EMA  15.391  8  1.924  limítrofe  Badia del Vallès  Vallès Occidental  MM/EMA  13.975  1  13.975  20  Corbera de Llobregat  Baix Llobregat  MM  13.133  18  691  25,4  Castellbisbal  Vallès Occidental  EMA  11.540  31  372  22  Pallejà  Baix Llobregat  MM/EMA  10.819  8  1.352  17  Montgat  Maresme  MM/ET/EMA  9.778  3  3.259  14  Cervelló  Baix Llobregat  MM  7.944  22  331  20  Santa Coloma de Cervelló  Baix Llobregat  MM  7.508  7  1.073  18  Tiana  Maresme  MM/ET/EMA  7.417  8  927  15  Begues  Baix Llobregat  EMA  5.898  50  118  20  Torrelles de Llobregat  Baix Llobregat  MM/EMA  4.974  14  355  21  El Papiol  Baix Llobregat  MM/EMA  3.781  9  420  15  Sant Climent de Llobregat  Baix Llobregat  MM/EMA  3.631  11  330  19  la Palma de Cervelló  Baix Llobregat  MM/EMA  3.009  5  602  21  Total    3.150.380  633  4.977  

 Grandes proxectos metropolitanos 

 Aeroporto 
O Aeroporto de Barcelona atópase en plena  ampliación e remodelación. Xa se puxo en servizo a terceira pista e entrou en funcionamento a nova torre de control. A  Terminal Sur espérase que entre en servizo durante o ano 2008. Estase traballando á súa vez na nova cidade aeroportuaria, a nova terminal de carga, así como nos novos viarios de conexión e nas infraestruturas ferroviarias que o conectarán con Barcelona.  O aeroporto, que no ano 2006 superou os 30 millóns de pasaxeiros, poderá asumir un tráfico de 55 millóns de pasaxeiros ao ano unha vez as obras finalicen. Será como unha  cidade de 40.000 habitantes que atenderá directamente a máis de 150.000 pasaxeiros ao día, 80.000 deles na nova Terminal Sur.

 Porto 
Unha vez acabada a súa ampliación en 2011 dobraría tanto a súa superficie como as súas infraestruturas, o que á súa vez permitirá duplicar o tráfico de mercancías. Un dos seus principais atractivos será a intermodalidade a través dos novos accesos viarios e ferroviarios, a chegada do ancho de vía europeo e a proximidade ao aeroporto (3 km). A pesar de que a primeira pedra da ampliación colocouse no 2001, co obxecto de desviar a canle do río Llobregat 3 km cara ao sur, o colosal tamaño da infraestrutura supón que o estado das obras aínda diste do aspecto que terá á súa finalización.

 Distrito económico Gran Vía 
Entre os municipios de Barcelona e L'Hospitalet de Llobregat estase levantando a que será a terceira operación máis relevante de Cataluña en teito edificable (1,5 millóns de m2). O investimento previsto rolda os 1 800 millóns de euros e proporcionará traballo a 30 000 persoas. Nesa contorna atravesada pola Gran Vía, que será soterrada en parte (700 metros) e deprimida o resto (2 000 metros), situaranse: 
 O Hotel Hesperia Tower, o segundo máis alto de Barcelona (xa en funcionamento) 
 A cidade xudicial máis grande do mundo, deseñada por David Chipperfield. Terá 11 edificios de vidro reflector de entre 40 e 72 metros de altura 
 O segundo recinto feiral máis grande de Europa, Fira Gran Vía M2, que se atopa a 2,5 km do actual recinto feiral de Montjuïc e que consolida a grande expansión de Feira de Barcelona 
 A Praza de Europa, un centro direccional de 335.000 m2 de teito na que se levantarán 17 edificios de entre 15 e 20 plantas.

 Sincrotrón 
O sincrotrón  de Cerdanyola del Vallès é a maior instalación científica que se porá en marcha en España nos próximos anos, que empezará a funcionar en 2009. Os sincrotróns son aceleradores de partículas que producen unha luz moi pura, capaz de penetrar na materia, polo que son unha ferramenta fundamental na análise de moléculas. Teñen aplicacións en ámbitos como bioloxía, enxeñería, biotecnoloxía e nanotecnoloxía. Os gobernos central e autonómico asinaron un convenio en marzo de 2005 no que se comprometen a asumir a partes iguais o custo da operación, que será de 170 millóns de euros. As obras deron comezo en outubro do 2006.

 Parc de Recerca Biomèdica 
O prbb, Parque de Investigación Biomédica de Barcelona é unha infraestrutura científica en plena fase de equipamento e posta en marcha dos 80 grupos de investigación independentes, integrados por máis de 1.000 persoas, aos que acollerá cando estea a pleno rendemento, durante o ano 2007. 
Será centro especializado en: 
 Informática biomédica e bioloxía de sistemas 
 Regulación xénica e epixenética
 Bioloxía celular e desenvolvemento 
 Farmacoloxía e Patofisioloxía clínica 
 Xenética humana e bioloxía da evolución 
 Epidemioloxía e saúde pública 
O prbb, que foi financiado pola Unión Europea, xerará coñecementos de alto nivel para descifrar a base xenética e molecular da vida e axudar a solucionar os problemas de saúde emerxentes. A sorprendente concentración de investigadores de alto nivel, que traballaron nos mellores centros internacionais, está atraendo constantemente novos talentos do ámbito científico de todo o mundo.

 Fronte marítima 
Para o ano 2008, Barcelona , Sant Adrià de Besòs  e Badalona  rexenerarían e transformado toda a súa fronte marítima. transcorrerían 20 anos desde que as escavadoras empezasen a derruír a barreira industrial que separaba a cidade do mar. Os Xogos Olímpicos de 1992 deron ese primeiro impulso. E 10 anos máis tarde foi o Fórum Universal das Culturas 2004 o que ofreceu outro impulso transformador. Finalmente, xa son moi poucas as obras pendentes, todas xa en execución. Recuperáronse para uso e goce de cidadáns e turistas 10 quilómetros de praias; construíronse 4 portos deportivos, o zoo mariño e un bo número de parques e instalacións deportivas ao longo da fronte marítima.

 AVE 
O 20 de febreiro de 2008, un día antes do inicio da campaña electoral para as eleccións xerais españolas, púxose en circulación o primeiro tren AVE comercial para pasaxeiros (liña Madrid-Guadalaxara-Calatayud-Zaragoza-Lleida-Tarragona-Barcelona) con destino final na Estació de Sants. A cidade contará con dúas grandes estacións intermodais interconectadas a través dun túnel subterráneo que cruzará a cidade: a Estación de Sants, actualmente en remodelación e que absorberá o tráfico da Península, e a Estación da Sagrera(estación da Sagrera), que fará o propio co tráfico europeo. Parece que existe un sólido compromiso entre Adif e as institucións implicadas para que a conexión coa fronteira francesa e Perpiñan sexa unha realidade no 2009.

 Liña Orbital Ferroviaria 
A nova Liña Orbital Ferroviaria é unha actuación estratéxica que ten como obxectivo potenciar o transporte ferroviario rompendo a radialidade comunicativa na rexión metropolitana que ten como eixo a cidade de Barcelona e contribuír á vertebración do territorio. De acordo co trazado proposto, a nova liña contará cun total de 106 quilómetros, dos cales 51 xa son operativos. Unirá 25 estacións entre Vilanova i la Geltrú e Mataró, 17 das cales xa están construídas.

 Liña 9 do Metro 
A [http://www10.gencat.net/ptop/AppJava/é/actuacions/departament/public/metro/l9/index.jsp liña 9 do Metro de Barcelona será a máis longa de Europa con 46.6 quilómetros e 51 estacións, 15 delas intermodais. Todas as estacións estarán adaptadas para as persoas con problemas de mobilidade. Os tramos desdobrados nos seus extremos está previsto que entren en servizo no 2008 e o resto da liña cara ao 2013. Cando estea a pleno rendemento espérase que dea servizo a 90 millóns de viaxeiros durante o primeiro ano de funcionamento, conectando os municipios de Badalona, Santa Coloma de Gramenet, Barcelona, L'Hospitalet de Llobregat e El Prat de Llobregat. Terá unha estación en cada unha das dúas terminais do Aeroporto de Barcelona.

 Véxase tamén 

 Outros artigos 
 Lista de áreas metropolitanas españolas 
 Ámbito metropolitano de Barcelona

 Ligazóns externas 
 Àrea Metropolitana de Barcelona  
 Plan do delta

Categoría:Área metropolitana de Barcelona